open-index/open-wikipedia-markdown huggingface dataset:
Antonio Montanari

**Antonio Maria Montanari** (1676–1737) oli italialainen barokin ajan säveltäjä ja viulisti.

Montanari muutti Modenasta Roomaan 1690-luvun alkupuolella ja vakiinnutti pian asemansa yhtenä kaupungin kysytyimmistä viulisteista. Aluksi hän jäi Arcangelo Corellin varjoon, mutta tämän kuoltua vuonna 1713 hänen suhteellinen painoarvonsa paikallisissa viulistipiireissä kasvoi. Merkintöjä Montanarin toiminnasta viulistina Roomassa on säilynyt vuodelta 1692 vuoteen 1737. Vuonna 1712 Montanari soitti dokumentoidusti kardinaali Pietro Ottobonin orkesterissa, mutta hän palveli myös muita ylhäisiä roomalaisia sukuja. Vuosien 1695–1708 välillä hän oli kardinaali Benedetto Pamphilin ja Accademia del disegno di San Lucan palveluksessa. Vuonna 1708 hän oli mukana esittämässä Georg Friedrich Händelin teosta *[[La resurrezione]]* Palazzo Ruspolissa.

Montanarin johdolla soittivat kuuluisimpiin kuuluneet ajan roomalaiset viulistit, kuten Giuseppe Valentini, Giovanni Mossi ja Pietro Castrucci. Hänen johdollaan opiskeli Johann Georg Pisendel. Montanarin sävellystuotantoon kuuluu muun muassa lukuisia konserttoja viululle.

## Lähteet

## Aiheesta muualla
* IMSLP: nuotteja
Havaijin kuvernöörinvaalit 2022

**Havaijin vuoden 2022 kuvernöörinvaalit** järjestettiin marraskuun 8. päivänä. Edellinen kuvernööri David Ige ei voinut enää asettua ehdolle, koska Havaijin osavaltion perustuslaki rajaa kuvernöörin kaudet kahteen peräkkäiseen. Samoissa vaaleissa valitaan myös varakuvernööri.

Esivaalien jälkeen kaksi pääpuoluetta asettivat ehdokkaikseen Josh Greenin ja Duke Aionan. Greenin varakuvernööriehdokas on Sylvia Luke ja Aionan puolestaan Seaula Tupa‘i.

## Tausta ja vaalijärjestelmä
Mediat kuten FOX ja Politico ennustivat demokraattien voittavan vaalit selkein luvun.

Kuvernöörinvaalien yhteydessä järjestettiin myös osavaltion parlamentin vaalit, jossa valittiin sekä edustajainhuoneen että senaatin kaikki edustajat, joita on yhteensä 76. Syynä tähän oli vaalipiirien uudelleenjärjestelyn voimaan astuminen. 

Vaaleissa voivat äänestää kaikki rekisteröityneet äänestäjät. Äänestäjäksi voivat rekisteröityä sellaiset henkilöt, jotka ovat:

* Yhdysvaltain kansalaisia
* Vähintään 18-vuotiaita
* Rekisteröityneet osavaltion asukkaiksi.

## Ehdokasasettelu

### Demokraatit

### Republikaanit

## Tulokset
Varakuvernööri Greenin katsottiin voittaneen vaalit puoli kymmenen aikaan paikallista aikaa.

## Lähteet
Hajonneen melan laki

**Hajonneen melan laki** (havaijiksi *Kānāwai Māmalahoe*, ) on Havaijilla voimassa oleva laki, joka on peräisin Havaijin ensimmäisen kuninkaan Kamehameha I:n ajalta.

Lakia pidetään toisinaan maailman ensimmäisenä ihmisoikeuksiin liittyvänä lakina.

## Tausta
Lakiin liittyy tarina, jonka mukaan Kamehameha I hyökkäsi kahden kalastajan kimppuun, mutta hänen jalkansa jäi jumiin kallionrakoon. Yksi kalastajista löi Kamehamehaa melalla niin, että se särkyi. Nämä eivät kuitenkaan päättäneet tappaa Kamehamehaa ja lähtivät. Kokemus sai Kamehamehan ajattelemaan elämän tärkeyttä, minkä pohjalta hän päätti säätää lain, joka suojelisi hänen alamaisiaan kuningaskunnassa. Lisäksi hän halusi suojella lailla tavallisia ihmisiä vallanpitäjien mielivaltaiselta väkivallalta.

Valloitettuaan kaikki Havaijin saaret Kamehameha otti kiinni kalastajat, jotka aluksi varautuivat teloitukseen päällikön kimppuun hyökkäämisestä, mutta Kamehameha säästi nämä ja pyysi heiltä anteeksi.

Kamehameha sääti lain ensimmäistä kertaa vuonna 1797. Alkuperäisessä muodossaan laki kuuluu seuraavasti:

## Nykyään
Laki on edelleen voimassa, sillä se sisältyy kuolemantuomiota lukuun ottamatta Havaijin osavaltion perustuslakiin (art. IX § 10):The law of the splintered paddle, mamala-hoe kanawai, decreed by Kamehameha I–Let every elderly person, woman and child lie by the roadside in safety–shall be a unique and living symbol of the State’s concern for public safety.

The State shall have the power to provide for the safety of the people from crimes against persons and property.

## Lähteet
RMS Laconia (1921)

**RMS Laconia** oli brittiläinen matkustajahöyrylaiva, jonka Swan Hunter & Wigham Richardson rakensi Cunard Linelle Wallsendin telakalla Newcastle upon Tynessa, ja se laskettiin vesille 9. huhtikuuta 1921.

## Tietoa laivasta
### Tekniset tiedot
Alus oli 601 jalkaa (183 m) pitkä ja 74 jalkaa (22 m) leveä ja sen uppouma oli 19&nbsp;860 tonnia. Aluksen pääkoneina oli kaksi höyryturbiinia, jotka pyörittivät kahta potkuria.

### Matkustajatilat

Matkustajapaikkoja laivalla oli:
* 1. luokka: 350
* 2. luokka: 350
* 3. luokka: 1&nbsp;500

## Palvelus
Alus lähti 25. toukokuuta 1921 neitsytmatkalleen Southamptonista New Yorkiin.
Alus oli sisaraluksensa *RMS Samarian* kanssa marraskuussa 1922 maailman ensimmäisellä jatkuvalla maailmanympäriristeilyllä.

1930-luvulla *Laconia* oli enimmäkseen risteilyaluksena vuoteen 1939 saakka. Toisen maailmansodan alkaessa alus muutettiin aseistetuksi kauppa-alukseksi, missä tehtävässä se toimi vuoteen 1941 asti, jolloin se muutettiin joukkojenkuljetusalukseksi.

### Uppoaminen

RMS *Laconia* upposi 12. syyskuuta 1942 Saksan laivaston sukellusveneen U-156 laukaistua kaksi torpedoa alusta kohti. Alus oli matkalla Suezista Kanadaan kyydissään 366 matkustajaa, 1&nbsp;809 italialaista sotavankia ja 200 tonnia rahtia. Onnettomuudessa kuoli 133 matkustajaa, 97 miehistön jäsentä, 1&nbsp;394 sotavankia ja 33 puolalaista vanginvartijaa.

## Lähteet
RRR (elokuva)

**RRR** on vuonna 2022 ensi-iltansa saanut intialainen telugunkielinen toimintadraamaelokuva. Sen on ohjannut S. S. Rajamouli, joka kirjoitti elokuvan V. Vijayendra Prasadin kanssa. Sen on tuottanut DVV Entertainmentin D. V. V. Danayya. Elokuvan pääosia näyttelevät N. T. Rama Rao Jr., Ram Charan ja Alia Bhatt. Se on fiktiivinen tarina kahdesta intialaisesta vallankumouksellisesta, Alluri Sitarama Rajusta (Charan) ja Komaram Bheemistä (Rama Rao), ja heidän taistelustaan ​​brittihallintoa vastaan.

Rajamouli törmäsi tarinoihin Rama Rajun ja Bheemin elämästä ja yhdisti heidän väliset sattumukset kuvitellen, mitä olisi tapahtunut, jos he olisivat tavanneet ja olleet ystäviä. Vuoteen 1920 sijoittuva juoni seuraa heidän elämänsä dokumentoimatonta ajanjaksoa, jolloin molemmat vallankumoukselliset päättivät mennä maan alle ennen kuin he aloittivat taistelun maansa puolesta.

Elokuvahanke julkistettiin virallisesti maaliskuussa 2018. Kuvaukset aloitettiin marraskuussa 2018 Hyderabadissa, ja ne jatkuivat elokuuhun 2021 asti COVID-19-pandemian aiheuttamien viivästysten vuoksi. Elokuvaa kuvattiin laajalti Intiassa sekä muutama osa Ukrainassa ja Bulgariassa. Soundtrackin ja taustamusiikin on säveltänyt M. M. Keeravani, kuvannut K. K. Senthil Kumar ja leikannut A. Sreekar Prasad. Sabu Cyril on elokuvan tuotantosuunnittelija, kun taas V. Srinivas Mohan valvoi visuaalisia tehosteita.

5,5 miljardin rupian budjetilla tehdyn *RRR:n* oli alun perin tarkoitus saada ensi-iltansa teattereissa 30. heinäkuuta 2020, mutta sitä lykättiin useita kertoja tuotantoviivästysten ja pandemian seurauksena. Elokuva sai ensi-iltansa 25. maaliskuuta 2022 ja se sai kriitikoilta myönteisiä arvioita roolisuorituksista ja käsikirjoituksesta. *RRR* rikkoi ensimmäisenä päivänä 2,4 miljardin rupian maailmanlaajuisen ennätyksen intialaisen elokuvan korkeimmasta avauspäivän tuotosta. Elokuva tuotti maailmanlaajuisesti yli 11,15 miljardia rupiaa, mikä teki siitä toiseksi eniten tuottaneen elokuvan Intiassa ja kolmanneksi eniten tuottaneen intialaisen elokuvan, kunnes sen ohitti *[[K.G.F: Chapter 2]]* (2022).

*RRR* voitti parhaan laulun Golden Globe -palkinnon ja parhaan laulun Oscar-palkinnon kappaleella ”Naatu Naatu”.

## Näyttelijät

## Soundtrack

## Arviot
**[[Bollywood Hungama]]*: 
**[[Deccan Herald]]*: 
**[[Elitisti]]*: 
**[[Firstpost]]*: 
**[[India Today]]*: 
**[[Pinkvilla]]*: 
**[[The Indian Express]]*: 
**[[The Times of India]]*: 
**[[The Week]]*: 
**[[NDTV]]*: 
**[[Rediff]]*: 

## Lähteet

## Aiheesta muualla
* 
*
Deg Xinagin kieli

**Deg Xinag** (tai **deg hit'an**) on pohjoisiin athabasca-kieliin kuuluva kieli, jota puhutaan Alaskassa. Kieli on erittäin uhanalainen. Vuonna 2007 kielellä oli 14 puhujaa. 

Deg Xinagilla lasketaan olevan kaksi päämurretta. Sen lähimmät sukulaiskielet ovat holikachuk ja koyukon.

Kieltä kirjoitetaan latinalaisin aakkosin.

Vuonna 2014 Alaska tunnusti kielen yhdeksi osavaltion virallisista kielistä.  

## Lähteet
Kusundan kieli

**Kusunda** (myös **mihaq**) on äärimmäisen uhanalainen isolaattikieli, jota puhutaan Nepalin keskiosissa. Nykytiedon valossa kielen katsotaan olevan yksi ainoista Himalajan seudun alkuperäiskielistä, joka on selvinnyt sen jälkeen, kun sinotiibetiläiset ja indoeurooppalaiset kielet saapuivat alueelle.

Kielellä ei ole kirjallista muotoa.

## Elinvoimaisuus
Vuonna 2012 kielellä oli vain yksi sujuvasti kieltä osaava puhuja, Gyani Maiya Sen. Hän kuoli 25. tammmikuuta 2020. Kieltä on dokumentoinut Madhav Prasad Pokharel, joka toimii kielitieteen professorina Tribhuwanin yliopistossa. Sen osaa myös nepalia ja on kertonut, että kieliyhteisön muut jäsenet eivät osaa kusundaa sujuvasti, vaan ainoastaan muutaman sanan verran.

Nepalin vuoden 2021 väestönlaskennassa 23 ihmistä ilmoitti äidinkielekseen kusundan.

## Fonologia

### Vokaalit

Kielessä esiintyy vokaaliharmoniaa siten, että [e, a, o] ja [i, ə, u]

Lähde:

### Konsonantit

Lähde:

## Lähteet
Levada

**Levada** tarkoittaa esimerkiksi seuraavia

* Levadat, kanavia Madeiralla
* Levada-keskus, venäläinen mielipidetiedusteluorganisaatio

## Sukunimi
* Juri Levada (1930–2006), venäläinen sosiologi ja politiikantutkija
* Oleksandr Levada (1909–1955), ukrainalainen kirjailija, näytelmäkirjailija ja käsikirjoittaja
* William Joseph Levada (1936–2019), yhdysvaltalainen roomalaiskatolinen kardinaali
Sigappu Rojakkal

**Sigappu Rojakkal** (suomeksi ”Punaiset ruusut”) on vuonna 1978 ensi-iltansa saanut intialainen tamilinkielinen psykologinen trilleri, jonka on kirjoittanut ja ohjannut Bharathiraja. Päärooleja näyttelevät Kamal Haasan ja Sridevi. Se kertoo Dileepistä, joka on traumatisoitunut naisten käytöksestä lapsuudessaan ja kasvaa psykopaatiksi naisvihaajaksi, joka tappaa naisia seksin jälkeen ja hautaa heidät ruusutarhaan.

Elokuvan menestyksen jälkeen Bharathiraja itse teki siitä hindinkielisen version nimellä *[[Red Rose (vuoden 1980 elokuva)|Red Rose]]* (1980).

## Näyttelijät

## Soundtrack

## Palkinnot
* Filmfare Awards South
** Paras ohjaus (tamili) – Bharathiraja
** Paras miespääosa (tamili) – Kamal Haasan

## Lähteet

## Aiheesta muualla
*
Havaijin osavaltion perustuslaki

**Havaijin perustuslaki** (havaijiksi *Kumukānāwai o Hawaiʻi*, ) on Havaijin osavaltion korkein laki. Nykyinen perustuslaki koskee osavaltiota, mutta myös sitä edeltäneellä Havaijin kuningaskunnalla on myös ollut perustuslaki, joka on kirjoitettu uudelleen muutamaan otteeseen.

## Historia
Havaijin ensimmäinen perustuslaki otettiin käyttöön vuonna 1840. Vuotta aikaisemmin kuningaskunnassa julkaistiin lista alamaisten oikeuksista.

Ensimmäistä kertaa perustuslakia uudistettiin vuonna 1952. Tätä tarkoitusta varten valittiin vuotta aikaisemmin kolme komissaaria, joista yhden valitsi kuningas, yhden aatelisto ja yhden kuningaskunnan parlamentti.

Vuoden 1864 perustuslaki oli kuningas Kamehameha V:n kirjoittama ja luonteeltaan melko yksinvaltainen.

Vuonna 1887 kuningas Kalākaua pakotettiin allekirjoittamaan uusi perustuslaki, jonka nojalla Havaijille asettuneet valkoiset plantaasinomistajat saivat enemmän valtaa perustamalleen parlamentille. Kalākaua jäi Havaijin viimeiseksi monarkiksi, jolla oli mitään itsenäistä valtaa. Tästä syystä vuoden 1887 perustuslakia kutsutaan nimellä "pistinperustuslaki" ().

Kuningatar Liliʻuokalani yritti saada läpi uuden perustuslain vuonna 1893, mutta parlamenttia ei ollut kutsuttu koolle sitten 1887, minkä vuoksi uusi perustuslaki jäi vain ehdotukseksi. Amerikkalaiset plantaasinomistajat eivät hyväksyneet tätä, vaan kokosivat "turvallisuuskomitean" piirittämään ʻIolanin palatsia. Yhdysvaltain laivasto puolestaan ilmoitti suojelevansa turvallisuuskomiteaa. Liliʻuokalani luopui kruunusta välttääkseen verenvuodatuksen, mikä johti lopulta Havaijin kuningaskunnan kaatumiseen.

## Nykyinen perustuslaki
Nykyinen Havaijin perustuslaki sisältää 18 artiklaa:

# Kansalaisoikeudet
# Äänioikeus ja vaalit
# Parlamentti
# Edustajainpaikkojen jakautuminen
# Toimeenpaneva valta
# Oikeuslaitos
# Verotus ja julkinen talous
# Paikallishallinto
# Julkinen terveydenhuolto ja perusturva
# Opetus
# Luonnonsuojelu ja luonnonvarojen hallinto ja kehitys
# Havaijilaisten asiat
# Organisaatiot ja työehtoneuvottelut 
# Eettinen ohjesääntö
# Osavaltion rajat, pääkaupunki, lippu, kieli ja motto
# Yleiset ja sekalaiset sopimusehdot
# Uudistukset ja lisäykset
# Aikataulu ja toimeenpano

Nykyiseen perustuslakiin on jäänyt myös ns. hajonneen melan laki, joka on alkujaan peräisin vuodelta 1797.

## Lähteet
Lentieranjärvi

**Lentieranjärvi** () on Vuoksen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 9,9 neliökilometriä, valuma-alueen laajuus 4&nbsp;680 neliökilometriä, keskisyvyys 2,6 metriä ja suurin syvyys 8,0 metriä.

Lentieranjärveen virtaavat Aitajoki, Pieni-Aitajoki, Lieksanjoki, Voidoma ja kolme puroa. Se laskee Lieksanjoen kautta Kuikkaselkään. Järven kalalajeja ovat taimen, siika, muikku, harjus, hauki, särki, salakka, säyne, seipi, made, ahven, kiiski ja kivisimppu.

Järven pohjoisrannalla sijaitsee Lentieran taajama.

## Lähteet
Elin Jones

**Elin Jones** (s. 1. syyskuuta 1966) on walesilainen Plaid Cymru -puoluetta edustava poliitikko, joka on toiminut Walesin parlamentin jäsenenä vuodesta 1999 ja sen puhemiehenä vuodesta 2016 lähtien.

Jones syntyi Lampeterissa. Hän suoritti taloustieteen kandidaatintutkinnon Cardiffin yliopistossa ja maaseututaloustieteen maisterintutkinnon Aberystwythin yliopistossa. Hän on työskennellyt Walesin maaseudun kehityslautakunnan talouskehitysvastaavana sekä ohjaajana Radio Ceredigionissa ja Wes Glei -televisiotuotantoyhtiössä.

Jones toimi Aberystwythin kunnanvaltuustossa vuosina 1992–1999 ja sen pormestarina kaudella 1997–1998. Vuosina 2000–2002 hän oli Plaid Cymrun puoluehallituksen puheenjohtaja. Jones valittiin Walesin parlamenttiin ensimmäisissä, vuoden 1999 vaaleissa Ceredigionin vaalipiiristä. Hän toimi Plaid Cymrun varjohallituksessa kunnes vuonna 2007 työväenpuolueen ja Plaid Cymrun hallituskoalition myötä hänet nimitettiin maatalousministeriksi, jossa virassa hän toimi vuoteen 2011 asti. Vuonna 2012 hän oli ehdolla Plaid Cymrun puheenjohtajaksi. Hän sai vaalin ensimmäisellä kierroksella 1&nbsp;884 ääntä ja toisella kierroksella 2&nbsp;494 ääntä; puheenjohtajaksi valittiin toisella kierroksella 3&nbsp;326 äänellä Leanne Wood.

Vuonna 2016 Jones valittiin Walesin parlamentin puhemieheksi. Hän sai puhemiesvaalissa 34 ääntä Dafydd Elis-Thomasin 25:tä vastaan.

## Lähteet
Kuikkaselkä

**Kuikkaselkä** () on Vuoksen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 11,8 neliökilometriä, valuma-alueen laajuus 4&nbsp;740 neliökilometriä, keskisyvyys 3,3 metriä ja suurin syvyys 4,4 metriä.

Kuikkaselän kautta virtaa Lieksanjoki. Järven kalalajeja ovat taimen, siika, muikku, harjus, hauki, särki, salakka, lahna, säyne, seipi, made, ahven, kiiski ja kivisimppu.

## Lähteet
Yrjö Förbom

**Yrjö Lambert Förbom** (8. helmikuuta 1899 Perniö – 24. heinäkuuta 1976 Turku) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.

Liikennöintialalle Förbom ryhtyi 1920-luvulla, linja-autonkuljettajana. Hän perusti oman linja-autoyrityksen vuonna 1928 ja alkoi liikennöidä yhdellä autolla Turku–Naantali-linjalla. Vuosien varrella sekä yrityksen autojen että sen hoitamien reittien ja tilausajojen määrä kasvoi merkittävästi. 1960-luvun lopulla Förbomilla oli yrityksessään jo kolmisenkymmentä linja-autoa. Alan yrittäjien parissa yhteistyöstään tunnettu Förbom osallistui muun muassa autohallitoimintaan sekä moottorihotelli- ja autoravintolayrityksiin.  Hänellä oli myös merkittäviä liikenne- ja kuljetusalan luottamustehtäviä, kuten Linja-autoliiton johtokunnan jäsenyys.  Kilpa-autoilua harrastanut Förbom osallistui kolme kertaa Monte Carlon ralliin 1950-luvun alussa ja oli jäärata-ajojen uranuurtajia Suomessa. Liikenneneuvoksen arvonimen hän sai vuonna 1966. 

## Lähteet
Förbom

**Förbom** on sukunimi, joka on muun muassa seuraavilla suomalaisilla henkilöillä:

* Jussi Förbom (s. 1972), toimittaja ja kirjailija
* Yrjö Förbom (1899–1976), yrittäjä ja yritysjohtaja, liikenneneuvos
Nina Božko

**Nina Hryhorivna (Grigorivna) Božko** (; 6. elokuuta 1928 Kiova – 20. helmikuuta 2021 Kiova) oli ukrainalainen taidemaalari, graafikko ja julistetaiteilija. Hän yhdisti taiteessaan ukrainalaiseen realismiin eurooppalaisia vaikutteita.   

## Nuoruus
Božkon vanhemmat olivat kirjapainotyöntekijä Hryhori Hryhoronytš (Grigori Grigoronitš) ja tämän vaimo Hanna. Božko valmistui Kiovan taidekoulusta vuonna 1949 ja Kiovan valtion taideinstituutista vuonna 1956.

## Graafikko ja taidemaalari
Božko aloitti julistetaiteilijana. Hänen kansallisrunoilija Taras Ševtšenkosta 1940-luvulla tekemästään julisteesta tuli heti klassikko ja se levisi laajalle. Hän teki litografiaa, linoleikkausta, etsauksia, akvatintaa, kuivaneulaa ja monotypiaa. Hän työskenteli myös kustantamoissa kirjankuvittajana.  Hän kuvitti lastenkirjoja värillisillä linoleikkauksilla ja julkaisi linoleikkausalbumeja mm. litografiasarjan "Naisten kohtalo”. 

1960-luvulta lähtien Božko alkoi grafiikan ohella maalata. Hänen tuotantoonsa kuului öljymaalauksia, akvarelleja ja guassimaalauksia. Hänen kuvasi maalauksissaan merkittäviä historiallisia tapahtumia ja oli tuottelias muotokuvamaalari. Hän maalasi muotokuvia kultturin ja taiteen merkkihenkilöistä, toisen maailmansodan veteraaneista, tavallisista ihmisistä kuten talonpojista, kaivostyöläisistä, metron rakentajista, Arsenal-tehtaan työntekijöistä. Hänen Kiovan perustajia kuvaava muotokuvasarjansa valmistui vuonna 1972. 

1970-kuvulla Božko matkusti laajalti, mikä rautaesiripun aikana oli harvinaista. Hän teki luonnoksia muun muassa Pariisissa ja omaksui taiteeseensa eurooppalaisia vaikutteita pysyen silti ukrainalaisen realistisen koulukunnan edustajana.  

1980-luvun lopulla Nina Božkon maalausten pääaiheeksi tuli luonto. Hän maalasi puutarhoissa ja pelloilla kasvavia kukkia ja maisemia Uzbekistanista, Krimiltä ja Solovkista.  1990-luvulla maalattu sarja *Isäni maa* käsittää teoksia Karpaateilta, Kiovasta ja Koillis-Ukrainasta.

Božkon teoksia on taidemuseoissa ja yksityisissä kokoelmissa Ukrainassa ja ulkomailla ja hän osallistui lukuisiin näyttelyihin Kiovassa, muualla Ukrainaissa ja ulkomailla.  

Božko oli naimisissa taiteilija Ivan Tihijn kanssa, ja taiteilija Oleksandr Tihij oli hänen poikansa.

## Lähteet
Uuno Hakola

**Uuno Harald Hakola**, vuoteen 1936 **Skog** (6. kesäkuuta 1909 Lestijärvi – 1. elokuuta 2002) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.

Hakolan vanhemmat olivat maanviljelijä, leipuri Erik Edvard Skog ja Vera Maria Östermark ja puoliso vuodesta 1937 opettaja Saima Siviä Viikari. Hakola kävi kansakoulun ja kaksi vuotta maamieskoulua.  Henkilöautoliikenteen hän aloitti vuonna 1926 ja hankki ensimmäisen oman autonsa liikennöintikäyttöön vuonna 1929. Linja-autoliikennöitsijänä Hakola toimi vuodesta 1936, yhdessä serkkunsa Urho Lintisen kanssa. Talvisotaan ja jatkosotaan osallistunut Hakola aloitti vuonna 1945 kokonaan oman yrityksen, hankkien sille sekä linja-autokalustoa että liikennöintireittejä. Yritys harjoitti myös tilausajoja kotimaassa ja ulkomailla ja Hakola olikin perustamassa jo 1950-luvulla Suomen ensimmäisiä bussimatkailuun erkoistuneita matkatoimistoja. Hakolan yrityksestä kasvoi suurimpia Keski-Pohjanmaalla. Liikenneneuvoksen arvonimen vuonna 1969 saaneella Hakolalla oli myös useita luottamustehtäviä.  Yrityksensä toimitusjohtajan tehtävästä hän siirtyi hallituksen puheenjohtajaksi vuonna 1975. Hakola lahjoitti puolisoineen 1977–1978 alkupääoman Suomen Kulttuurirahastolle nimikkorahastoa varten.

## Lähteet

## Aiheesta muualla
* *Patriootin pitkällä tiellä*, 2001, Aaro Marjakangas
Samariumoksidi

**Samariumoksidi** (Sm2O3) on samarium- ja oksidi-ionien muodostama epäorgaaninen ioniyhdiste. Yhdistettä käytetään erikoislasien valmistukseen, ydintekniikassa, katalyyttinä ja muiden samariumyhdisteiden valmistukseen.

## Ominaisuudet, valmistus ja käyttö
Huoneenlämpötilassa samariumoksidi on vaaleankeltaista kiteistä ainetta. Sen tavanomaisimman kiderakenteen alkeiskoppi on monokliininen, mutta siitä tunnetaan myös trigonaaliset ja kuutiolliset kidemuodot. Yhdiste ei liukene veteen, mutta liukenee happoliuoksiin. Aine voidaan pelkistää samariumiksi kuumentamalla vedyn kanssa. Samariumoksidi absorboi neutroneita.

Samariumoksidia voidaan valmistaa kuumentamalla samariumia ilmavirrassa 150 °C:n lämpötilaan. Yhdistettä muodostuu myös kuumennettaessa eräitä samariumyhdisteitä, kuten samariumhydroksidia, -karbonaattia, -nitraattia tai -oksalaattia.
: 4 Sm + 3 O2 → 2 Sm2O3
: Sm2(CO3)3 → Sm2O3 + 3 CO2

Samariumoksidia käytetään voimakkaasti infrapunasäteilyä absorboivissa erikoislaseissa, ydintekniikassa kontrollisauvoissa neutronien absorbointiin, samariumyhdisteiden valmistuksen lähtöaineena ja orgaanisen kemian synteeseissä katalyyttinä hapetettaessa alkoholeja aldehydeiksi tai ketoneiksi.

## Lähteet
Tove Riska

**Tove Merete Riska** (os. **Nordman**; 13. maaliskuuta 1923 Helsinki − 10. elokuuta 1995 Helsinki) oli suomalainen rakennus- ja taidehistorioitsija ja filosofian tohtori. Riska työskenteli vuosina 1954-1988 Suomen muinaismuistoyhdistyksen ja Museoviraston julkaiseman *[[Suomen kirkot]]* -kirjasarjan päätoimittajana. Hän oli myös tutkijana Museoviraston rakennushistorian osastolla 1974-1988. Vuonna 1987 Riska sai elämäntyöstään Suomen Taideyhdistyksen kirjallisuuspalkinnon.

Riskan isä oli valtioarkeologi Carl Axel Nordman. Hänen puolisonsa oli professori Olof Riska. Heidän poikansa on fyysikko Dan-Olof Riska.

## Teoksia
*
*
*
*
*
*
*
*
*
*
*
*
*
*
*
*
*
*

## Lähteet
Hedwig Andechslainen

**Hedwig Andechslainen** (1174 Andechs, Baijeri – 15. lokakuuta 1243 Trzebnica, Sleesia) oli Sleesian ja Puolan herttuan Henrik I:n puoliso ja katolisen kirkon pyhimys. Hedwig oli myös pyhän Elisabet Unkarilaisen täti.

Hedwig meni naimisiin herttua Henrik I:n 12-vuotiaana kanssa ja synnytti tälle seitsemän lasta. Hedwig eli pidempään kuin kuusi lastaan. Hän piti huolta sairaista henkilökohtaisesti ja perustamalla sairaaloita, ja eli köyhää ja nöyrää elämää merkittävästä asemastaan huolimatta. Miehensä kuoltua hän antoi omaisuutensa pois ja astui luostariin Trebnitzissä, missä hänen tyttärensä oli abbedissana. Hedwig kuoli luostarissa.

Paavi Klemens IV kanonisoi Hedwigin pyhimykseksi 26. maaliskuuta 1267. Hän on morsianten, lasten kuolemisen, leskien ja vaikeiden avioliittojen suojeluspyhimys, suojeluspyhimys kateutta vastaan sekä Görlitzin hiippakunnan, Baijerin, Berliinin, Brandenburgin, Sleesian, Krakovan, Trzebnican ja Wroclawin suojeluspyhimys. Hänen muistopäiväänsä vietetään 16. lokakuuta. 

Hedwigiä on muistettu roomalaiskatolisessa messussa seuraavanlaisella latinankielisellä kollehtarukouksella:

## Lähteet
Jehor Movtšan

**Jehor Movtšan** (1. toukokuuta 1898 Velyka Pysarivka, Bohoduh’ivin piiri, Harkovan kuvernementti, Venäjän keisarikunta – 22. maaliskuuta 1968 Kiova, Ukrainan SNT, Neuvostoliitto) oli kiertelevä ukrainalainen laulaja eli kobzar. Hän sokeutui varhaislapsuudessa ja jäi viisivuotiaana orvoksi.

Movtšan opiskeli kobzar Stepan Pasjuhan oppilaana ja aloitti 1913 itsenäisenä esiintyjänä. Ennen vallankumousta hän esitti dumoja ja historiallisia lauluja sekä lauluja Taras Ševtšenkon runoihin. Neuvostoaikana hän sävelsi näennäisfolkloristisia dumoja ja lauluja ajan johtajien ja neuvostojuhlapäivien kunniaksi ja esiintyi myös radiossa ja televisiossa.

## Lähteet
Frontier (supertietokone)

**Frontier** on Oak Ridge National Laboratoryn supertietokone, joka nousi TOP500-listan ensimmäiseksi toukokuussa 2022. Tietokone on ensimmäisen eksaflopsin suorituskykyyn yltävä supertietokone.
Aiemmin nopein oli Fugaku.

Tietokoneen rakentamisesta ilmoitettiin vuonna 2019. Tietokoneen laitteiston hinnaksi arvioitiin 500 miljoonaa dollaria ja 100 miljoonaa dollaria tutkimukseen ja kehitystyöhön.
Tietokone perustuu Hewlett Packard Enterprisen omistaman Crayn ratkaisuun. Tietokone käyttää AMD EPYC -prosessoreita ja siinä on  suoritinydintä. Tietokoneessa on , joissa on Epyc-prosessori ja neljä AMD Instinct MI250X grafiikkaprosessoria ( järjestelmässä). Järjestelmässä on 9,2 petatavua muistia jaettuna HBM- ja DDR4-muistien välillä.
Tietokone käyttää Crayn Slingshot-kytkentäverkkoa.
Järjestelmässä on 37 petatavua paikallista tallennustilaa ja 716 petatavua keskuksen tallennustilaa.

Tietokoneen tehokkuussuhde on 52,23 gigaflopsia wattia kohden ja se on toiseksi paras tulos Green 500 -listalla (ensimmäinen on saman tietokoneen pienempi versio).

## Lähteet

## Aiheesta muualla
* Oak Ridgen sivut
Umpeen kasvoivat polut

**Umpeen kasvoivat polut** on suomalaisen Jupu Group -rockyhtyeen albumi vuodelta 2022. 

Albumia varten säveltäjä Juhani Poutanen kokosi uuden nuorista muusikoista koostuvan kokoonpanon. 

Yhtyeen 1970-luvun kokoonpanon julkaisemaan *Ahmoo*-levyyn verrattuna albumin musiikillinen painotus on siirtynyt enemmän jazzista rockiin. Aiemmasta levystä poiketen albumi sisältää sekä instrumentaaleja että lauluja, jotka on sävelletty Helena Anhavan, Ōtomo no Yakamochin, Helvi Juvosen ja Meerika Ahlqvistin runoihin.

Levyn sävellyksistä vanhin on *Enkeli*, jonka Jukka Hauru & Superkings -yhtye esitti Yleisradion Pop-Liisa-ohjelmassa jo vuonna 1973.

Albumin julkaisijana toimi Svart Records, joka oli aikaisemmin uudelleen julkaissut *Ahmoo-*studioalbumin ja *Jazz-Liisa 5* -live-taltioinnin.

## Kappaleet
Kaikki sävellykset Juhani Poutanen. Kaikki sovitukset Jupu Group.

### A-puoli
# 
# 
# 
# 

### B-puoli
# 
# 
# 
# 

## Kokoonpano
* Meerika Ahlqvist – laulu, viulu
* Lotta Ahlbeck – sähköviulu, taustalaulu, tinapilli kappaleessa *Kääntäisikö hän selkänsä*
* Heikki Saarenkunnas – basso
* Otto Porkkala – kitara
* Mikko Patama – koskettimet
* Oskari Niemi – rummut

### Tuotanto
* Juhani Poutanen – taiteellinen tuotanto
* Joonas Saikkonen – äänitys, miksaus
* Jarno Alho – masterointi

## Arvostelut

* Imperiumi.net: 9½/10 
* Soundi:  
* Noise.fi: 4/5 

## Lähteet

## Aiheesta muualla

* ''Umpeen kasvoivat polut'' discogs.com -sivustolla
Lopapeysa

**Lopapeysa** on islantilainen perinnevillapaita. Paidassa on tyypillisesti kaarroke, jossa on vähintään kaksivärinen kuviointi. Islannin itsenäistyessä lopapeysasta muodostui kansallinen symboli.

## Nimitys
Paidan nimi tulee islannin kielen sanoista *lopi* (tietynlainen islanninlampaan villasta tehty lanka) ja *peysa* (villapaita), ja *lopapeysa* tarkoittaa kirjaimellisesti siis lopista tehtyä villapaitaa.

## Historiaa
Lopapeysa-villapaidan muodostumiseen vaikuttivat islantilaiset materiaalit sekä osaltaan vanhat islantilaiset kuvioinnit ja osaltaan myös ulkomaiset perinnepaidat. Sille ei voida nimetä tiettyä keksijää, vaan se syntyi kollektiivisena islantilaisena tuotoksena 1900-luvun puolivälissä.

Islannin itsenäistyttyä Tanskasta vuonna 1944 paidasta muodostui maan kansallinen symboli. Vuoden 2008 finanssikriisi aiheutti sen suosion uuden nousun, kun ihmisten kiinnostus perinteitä kohtaan kasvoi.

Islanninlampaanvillaa voidaan pitää lopapeysan autenttisena materiaalina, mutta 2000-luvulla lopapeysaa on sovitettu myös vähemmän perinteisiin materiaaleihin ja tuotteisiin, kuten t-paitoihin, mekkoihin ja käsilaukkuihin.

## Lähteet
Harry’s House

**Harry’s House** on laulaja-lauluntekijä Harry Stylesin kolmas sooloalbumi, joka julkaistiin 20. toukokuuta 2022.

Albumi palkittiin Vuoden albumin Grammy-palkinnolla vuonna 2023.
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* The Guardian: 
* NME: 
* Rolling Stone: 
* Soundi: 

## Lähteet
Einari Kropsu

**Johan Einari Kropsu** (19. maaliskuuta 1930 Haukipudas – 24. helmikuuta 2017 Jyväskylä) oli suomalainen kuoronjohtaja, kapellimestari, säveltäjä, musiikkipedagogi ja musiikkineuvos.

Kropsu aloitti vuonna 1946 opintonsa Helsingin kirkkomusiikkiopistossa ja valmistui vuonna 1949 kanttori-urkuriksi. Hän työskenteli aluksi seurakunnassa Nilsiällä. 19. maaliskuuta 1950 Kropsu piti debyyttikonserttinsa, jonka aikana häntä kuultiin niin laulajana ja urkurina kuin kuoronjohtajanakin. Hän myös opetti Kemin työväenopistossa, kunnes siirtyi vuonna 1958 Sibelius-Akatemiaan suorittamaan Jussi Jalaksen johdolla kapellimestariopintoja. Näiden opintojensa aikana Kropsu toimi opettajansa Jalaksen kanssa kuoronjohtajana Suomen kansallisoopperassa. Hän sai kapellimestarin tutkinnon valmiiksi ja musiikinjohtajan arvonimen vuonna 1960.

Vuosina 1960–1990 Kropsu työskenteli kapellimestarin, vararehtorin ja säveltapailun yliopettajan tehtävissä Keski-Suomen konservatoriossa. Samanaikaisesti hän johti monia kuoroja, joista pitkäaikaisimmin – vuosina 1961–1986 – Mieskuoro Sirkkoja. Tähän ajanjaksoon mahtui yksitoista kansainvälistä konserttimatkaa, kuten vuonna 1983 tehty matka, jotka teki Mieskuoro Sirkoista ensimmäisen Kiinan kansantasavallassa esiintyneen länsimaisen mieskuoron. Kropsu ja Mieskuoro Sirkat tekivät yhteistyötä muun muassa Jyväskylän kaupunginorkesterin, Jyväskylän Naislaulajien ja Naiskuoro Vappujen kanssa. Vuosina 1978–1988 Kropsu oli myös Jyväskylän Naislaulajien johtajana. Kropsu toi kuorojen ohjelmistoihin suurimuotoisia teoksia, joihin kuuluivat Luigi Cherubinin *[[Requiem (Cherubini)|Requiem]]* ja Antonín Dvořákin *[[Stabat Mater (Dvořák)|Stabat Mater]]*. Jyväskylässä Kropsu myös käynnisti konservatoriossa oopperatyön; hän johti yli kymmenen oopperan kokonaisesitykset Jyväskylässä ja istui Jyväskylän oopperayhdistyksen hallituksen jäsenenä. Hän oli yksi Jyväskylän Oopperan perustajajäsenistä.

Kropsu opetti musiikkia myös Jyväskylän yliopiston opettajankoulutuslaitoksessa ja oli Jyväskylän kaupunginteatterin kapellimestarin tehtävissä. Hän teki laajan sävellystuotannon.

Kropsu sai useita kunnianosoituksia Sulasolilta ja eri kuoroilta. Musiikkineuvoksen arvonimen hän sai vuonna 1980. Kropsulla oli vaimo ja kaksi poikaa, joista Kari Kropsusta tuli myös kapellimestari.

## Lähteet
Stepan Pasjuha

**Stepan Pasjuha**, , (11. joulukuuta 1862 Velyka Pysarivka, Bohoduh’ivin piiri, Harkovan kuvernementti – 1933 Velyka Pysarivka) oli ukrainalainen kiertävä laulaja eli kobzar. Hän esitti dumoja esimerkiksi leskestä ja hänen pojistaan, vangittujen valituksesta ja kolmen veljeksen paosta Azovista. Hän piti 1911–1912 konsertteja eri puolilla Ukrainaa. Musiikkitieteilijä, folkloristi Filaret Kolessa kirjoitti talteen hänen ohjelmistonsa. Pasjuhan oppilaita olivat Ivan Kutšerenko-Kutšuhura ja Jehor Movtšan.

## Lähteet
Emil Halonen (liikenneneuvos)

**Emil Halonen** (19. toukokuuta 1898 Leppävirta – 17. joulukuuta 1971 Varkaus) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.

Halosen vanhemmat olivat pientilalliset Aatu ja Maria Halonen ja puoliso Elsa Maria Savolainen. Halonen kävi kansakoulun ja teki erilaisia maatalous- ja muita töitä. Käytyään autokoulun vuonna 1923 hän pääsi kuorma-auton kuljettajaksi, mutta hankki sitten myös oman henkilöauton taksipalvelua varten. Säännöllisen linja-autoliikenteen hän aloitti 1920-luvun lopulla ja laajensi kalustoaan heti seuraavan vuosikymmenen alussa. Halonen osti sekä autoja että reittejä kilpailijoilta. Vuonna 1939 yritystoiminta siirrettiin pääosin vasta perustetulle Kuopion Liikenne -yhtiölle. Sota-ajan jälkeisinä vuosikymmeninä yhtiö laajensi edelleen toimintaansa yritysostoin ja tytäryrityksiä perustamalla. Halonen toimi esimerkiksi myös perustamansa autokoritehtaan johtajana vuoteen 1964 asti. Liikenneneuvoksen arvonimen vuonna 1964 saaneen Halosen kuollessa vuonna 1971 Kuopion Liikenne oli Suomen kolmanneksi suurin linja-autoyhtiö. Yritys myytiin Koiviston Autolle vuonna 1980.

## Lähteet
Gjakovan piiri

**Gjakovan piiri** on yksi Kosovon seitsemästä piiristä. Piiri sijaitsee maan itäosassa. Alueella asuu 200&nbsp;244 asukasta, ja alueen väkiluku on pienessä kasvussa. Väestöstä selkeästi suurin osa on albaaneja. Piirin suurin kaupunki on Gjakova.
## Lähteet
Samsung Galaxy S22

**Samsung Galaxy S22** on Samsungin 9. helmikuuta 2022 julkistama ja 25. helmikuuta julkaisema älypuhelin. Sen kanssa julkaistiin suuremmat Samsung Galaxy S22+- ja Samsung Galaxy S22 Ultra -versiot.

Samsung Galaxy S22:ssa on kahdeksanydinprosessori ja 6,1 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kahdeksan gigatavua. Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran 12 megapikseliä ja telekameran 10 megapikseliä. Telekamerassa on kolminkertainen optinen zoom. Etukameran tarkkuus on 10 megapikseliä. 

Puhelimessa on näytönalainen sormenjälkitunnistin ja 3&nbsp;700 milliampeeritunnin akku, joka tukee 25 latausta ja 15 watin langatonta latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on Android 12 ja käyttöliittymänä One UI 4.1. Puhelimelle on luvattu neljä vuotta Android-järjestelmäpäivityksiä ja viisi vuotta tietoturvapäivityksiä.

## Lähteet

## Aiheesta muualla

*Samsung Galaxy S22 Samsungin sivuilla
Mitrovican piiri

**Mitrovican piiri** on yksi Kosovon piireistä. Piiri sijaitsee maan pohjoisosissa. Piirissä asuu 224&nbsp;121 asukasta, ja väestö on 0,4 prosentin vuosittaisessa laskussa. Piirin pinta-ala on 2&nbsp;052 neliökilometriä. Piirin hallinnollinen keskus ja suurin kaupunki on samanniminen kuin piiri, Mitrovica.
## Kunnat
* Mitrovica, pääkaupunki ja suurin kaupunki
* Vushtrri
* Skenderaj
* Leposaviq
* Zveçan
* Zubin Potok
## Lähteet
Pejan piiri

**Pejan piiri** on yksi Kosovon piireistä maan itäosassa. Piirissä asuu 180&nbsp;271 asukasta, ja väkiluku kasvaa 0,35&nbsp;% vuosittain. Piirin pinta-ala on 1&nbsp;364 neliökilometriä. Suurin kaupunki ja hallinnollinen keskus on Peja.

## Kunnat
* Peja
* Istok
* Klina 
## Lähteet
Pristinan piiri

**Pristinan piiri** on yksi Kosovon seitsemästä piiristä. Piiri sijaitsee maan pohjois- ja keskiosissa. Piirin suurin kaupunki ja hallinnollinen keskus on koko maan pääkaupunki eli Pristina. Piiri on maan suurin 497&nbsp;431 asukkaallaan. Vaikka maan pääkaupunki sijaitsee piirin alueella, silti yli puolet piirin asukkaista asuu maaseudulla. Suurin osa piirin asukkaista on albaaneja.
## Lähteet
Prizrenin piiri

**Prizrenin piiri** on yksi Kosovon piireistä maan eteläosassa. Piirissä asuu 349&nbsp;858 asukasta viiden kunnan ja 1&nbsp;739 neliökilometrin alueella. Suurin ikäryhmä piirissä on 10-19-vuotiaat.
## Lähteet
Pr2

**Pr2** oli Valtionrautateiden käytössä ollut höyryveturi. Veturisarja tilattiin alun perin Viron valtionrautateille, mutta vetureita ei voitu toimittaa Viron joutuessa Neuvostoliiton miehittämäksi. Veturit toimitettiin Suomeen vuonna 1942.

## Lähteet

## Aiheesta muualla
Ferizaj’n piiri

**Ferizaj’n piiri** on piiri Kaakkois-Kosovossa. Piirissä asuu 185&nbsp;119 asukasta. Piirissä sijaitsee viisi kuntaa ja sen pinta-ala on 1&nbsp;021 neliökilometriä. Piirin väestönkasvu on -0,03&nbsp;%, ja sen väestö laski vuosina 2011-2020 noin 600 asukkaalla.


Orthodox church in Brezovica, 2011.jpg|Ortodoksinen kirkko Ferizaj’n piirissä
Ferizaj kisha dhe xhami dhe parku i qytetit te bukur te ferizjait.jpg|Moskeija Ferizaj’n piirissä


## Lähteet
Fromis 9

**Fromis 9** (, tyyliteltynä **fromis_9**) on eteläkorealainen tyttöbändi, joka debytoi 24. tammikuuta 2018 Stone Music Entertainment -levymerkillä. Yhtyeen nimi lyhennös sanoista "From Idol School" viitaten yhtyeen muodostamiseen *Idol School* -televiso-ohjelman kautta, sekä yhtyeen yhdeksään jäseneen. Syyskuussa 2018 yhtye siirtyi Off the Record -levymerkille ja Pledis Entertainmentille elokuussa 2021.

## Jäsenet
Yhtyeen jäsenet ovat:
* Saerom (Lee Sae-rom)
* Hayoung (Song Ha-young)
* Gyuri (Jang Gyu-ri)
* Jiwon (Park Ji-won)
* Jisun (Roh Ji-sun)
* Seoyeon (Lee Seo-yeon)
* Chaeyoung (Lee Chae-young)
* Nagyung (Lee Na-gyung)
* Jiheon (Baek Ji-heon)

## Diskografia
### EP-levyt
* 
* 
* 
* 
* 

### Single-albumit
* 
* 
* 
* 

## Lähteet

## Aiheesta muualla
*
Gjilanin piiri

**Gijlanin piiri** on yksi Kosovon seitsemästä piiristä. Piiri on läntisessä osassa Kosovoa. Piirin pääkaupunki ja suurin kaupunki on Gjilan. Piirissä asuu 161&nbsp;144 asukasta, ja väestö on 1,2 prosentin vuosittaisessa laskussa. Pinta-ala on 1&nbsp;220 neliökilometriä.
## Kunnat
* Gijlan
* Vitia
* Kamenica
* Ranillug
* Klokot
* Partesh
## Lähteet
Dafydd Elis-Thomas

**Dafydd Elis Elis-Thomas** (synt. **Thomas**; 18. lokakuuta 1946 – 7. helmikuuta 2025) oli walesilainen poliitikko, joka toimi Plaid Cymru -puolueen puheenjohtajana vuosina 1984–1991 sekä Walesin parlamentin jäsenenä vuosina 1999–2021 ja sen ensimmäisenä puhemiehenä vuosina 1999–2011. Vuosina 1974–1992 hän istui Yhdistyneen kuningaskunnan alahuoneessa, ja vuodesta 1992 lähtien hän istui ylähuoneessa.

Dafydd Thomas syntyi Carmarthenissa ja kasvoi Ceredigionissa ja Conwyjoen laaksossa. Hän oli ehdolla alahuoneeseen vuoden 1970 parlamenttivaaleissa Conwyn vaalipiiristä, muttei tullut valituksi. Helmikuun 1974 parlamenttivaaleissa hänet valittiin alahuoneeseen Merionethin vaalipiiristä, ja oli silloin alahuoneen nuorin jäsen. Vuonna 1983 Merionethin vaalipiirin korvasi Meirionnydd Nant Conwyn vaalipiiri, jota Thomas edusti vuoteen 1992 asti.

Vuonna 1992 Thomas nimitettiin ylähuoneeseen. Hän vaihtoi sukunimekseen Elis-Thomas, ja hänet aateloitiin paroni Elis-Thomasiksi. Hän istui ylähuoneessa sitoutumattomana päärinä, koska hänet oli nimitetty kymrin kielilautakunnan (**) puheenjohtajaksi. Vuosina 2012–2016 hän istui taas Plaid Cymrun edustajana.

Elis-Thomas valittiin Walesin parlamenttiin sen ensimmäisissä vaaleissa vuonna 1999 Meirionnydd Nant Conwyn vaalipiiristä. Hänet valittiin myös parlamentin ensimmäiseksi puhemieheksi, jossa virassa hän toimi vuoteen 2011 asti. Meirionnydd Nant Conwyn vaalipiiri lakkautettiin vuonna 2007, minkä jälkeen Elis-Thomas edusti Dwyfor Meirionnyddin vaalipiiriä. 

Vuonna 2016 Elis-Thomas erosi Plaid Cymrustä.  Seuraavana vuonna hänet nimitettiin Walesin hallitukseen kulttuuri-, turismi- ja urheiluministeriksi. Vuonna 2020 hän ilmoitti, ettei asettuisi ehdolle seuraavan vuoden vaaleissa. 

## Lähteet
Melo (Uruguay)

**Melo** on Cerro Largon departementin pääkaupunki koillisessa Uruguayssa. Melon väkiluku on 51&nbsp;830 asukasta, ja väestötiheys on 3&nbsp;131 asukasta neliökilometrillä. Väestötiheyden korkeus johtuu kaupungin pienestä pinta-alasta, joka on vain 16,56 neliökilometriä. Kaupungin väestönkasvu vuosittain on noin 0,3&nbsp;%. Kaupungin suurin väestöryhmä on 10-19-vuotiaat.
## Lähteet
Voijärvi (Paatenen järvi)

**Voijärvi** () on Uikujoen vesistöön kuuluva järvi Karjalan tasavallan Karhumäen piirin Paatenen kunnassa Venäjällä. Sen pinta-ala on 79,8 neliökilometriä, valuma-alueen laajuus 217 neliökilometriä, keskisyvyys 25,7 metriä ja suurin syvyys 75,1 metriä.

Voijärvi laskee Laasarinjärven kautta Seesjärveen virtaavaan Volomajokeen. Sen kalalajeja ovat nieriä, siika, muikku, harjus, kuore, hauki, särki, mutu, made, ahven, kiiski, kymmenpiikki, kivisimppu ja härkäsimppu, Järvellä harjoitetaan kalanviljelyä sekä kotitarve- ja virkistyskalastusta.

Järven pohjoisrannalla sijaitsee Voijärven ja etelärannalla Jukkolahden kylä.

## Lähteet
Chesterin linna

**Chesterin linna** on Chesterin kaupungissa Yhdistyneessä kuningaskunnassa sijaitseva linna, jonka rakensi alun perin Vilhelm Valloittaja 1069–1070 ja jota laajennettiin 1700-luvun lopulla. Agricolan torni, joka on yksi linnan vanhimmista kivirakennelmista ja sisäänkäynti sisäpihalle, on edelleen hyvässä kunnossa.

## Lähteet
Wilsonin oireyhtymä

**Wilsonin oireyhtymä** (engl. *Wilson's syndrome* tai *Wilson's temperature syndrome*) on lääkäri Denis Wilsonin vuonna 1988 itsensä mukaan nimeämä oirekokonaisuus. Tällä hän viittaa potilaisiin, joilla on kilpirauhasen vajaatoimintaa muistuttavia oireita ja matala ruumiinlämpö normaaleista veriarvoista huolimatta. Hän on hoitanut potilaitaan T3-monoterapialla (trijodityroniini ilman tyroksiinia). American Thyroid Association -järjestön kannanoton mukaan kyseessä kuitenkaan ei ole lääketieteellisesti hyväksytty oireyhtymä, sillä sen olemassaolosta tai T3-monoterapian hyödystä ei ole tutkimusnäyttöä. T3-hoito saattaa altistaa potilaat sydän- ja luustohaitoille. Myöskään professori Matti Välimäen mukaan oireyhtymän olemassaolosta ei ole tutkimusnäyttöä.

Wilsonin oireyhtymää ei tule sekoittaa Wilsonin tautiin, joka on harvinainen kupariaineenvaihdunnan sairaus.
## Lähteet
Natasa Ruuskanen

**Natasa Ruuskanen** (s. 10. joulukuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Kansallisessa Liigassa kuopiolaisseura Pallokissoja kaudella 2018, Kuopion Palloseuraa kausina 2019–2020 ja Oulu Nice Socceria kaudella 2022. Hän edusti Oulu Nice Socceria jo kaudella 2021 joukkueen pelatessa Ykkösessä. Ruuskanen on ennen kauden 2022 alkua pelannut liigassa kahdeksan ottelua mutta on kaudella 2022 kuulunut säännöllisesti ONS:n pelaavaan kokoonpanoon.

Natasa Ruuskasen siskot Nelli Berg, Neea Berg, Ninni Berg ja Nanne Ruuskanen ovat pelanneet jalkapalloa liigatasolla.

## Lähteet
Hulda Kuustie

**Hulda Kuustie** (s. 2000) on suomalainen jalkapalloilija, pelipaikaltaan keskikenttäpelaaja. Hän pääsi Naisten Liigassa Oulu Nice Soccerin joukkueessa vaihtopenkille jo kausina 2018–2019 mutta pelasi ensimmäiset liigaottelunsa vasta kaudella 2022. Hän edusti kausina 2018–2021 Ykkösessä Rovaniemen Palloseuraa. Hän on pelannut 2 maaottelua 17-vuotiaiden maajoukkueessa. Taitokilpailuista hänellä on 1 SM-kultaa, 1 SM-hopea ja 1 SM-pronssi. 

## Lähteet
Peppi Saarinen

**Peppi Saarinen** (s. 1998) on suomalainen jalkapalloilija, pelipaikaltaan keskikenttäpelaaja. Hän pelasi Naisten Liigassa ensimmäisen ottelunsa Turun Palloseuran joukkueessa kaudella 2017. Hän palasi liigapeleihin Oulu Nice Soccerin joukkueessa kaudella 2022, jolloin hän pelasi 22 liigaottelua ja teki niissä yhden maalin. Hän pelasi Ykkösessä kausina 2017–2021 porilaisen NiceFutiksen, Turun Weikkojen ja Oulu Nice Soccerin joukkueissa.

## Lähteet
Ada Kurjenniemi

**Ada Kurjenniemi** (s. 2. lokakuuta 2003) on suomalainen jalkapalloilija, pelipaikaltaan puolustaja. Hän edustaa Kansallisessa Liigassa kaudella 2022 Oulu Nice Socceria, jota hän edusti jo juniorisarjoissa.

## Lähteet
HOPE/HOSBO

**HOPE** (Hochleistungs-Penetrator=korkean suorituskyvyn tunkeutuja) ja **HOSBO** (Hochleistungs-spreng-bombe=korkean suorituskyvyn räjähdepommi) ovat Saksassa kehitettäviä liitopommeja. Niitä kehittää Diehl Defence Saksan ilmavoimille.

## Kehitys
HOPE:n ensimmäinen testilento tapahtui vuonna huhtikuussa 2008 Saksassa. Onnistuneempi testi tehtiin syyskuussa 2008 Ruotsissa.

## HOPE
HOPE on ohjattava liitopommi, jolla voidaan tuhota mm. tunneleita, bunkkereita ja myös liikkuvia ajoneuvoja. Pommin kantama on yli 160 kilometriä ja sitä ohjataan sähkö-optisesti. Pommissa on sisäänrakennettu GPS/INS paikannus.

## HOSBO
HOSBO on ohjattava liitopommi, joka on suunniteltu modulaatiseksi, ja siihen voidaan asentaa erilaisia taistelukärkiä, myös ei-tappavia mikroaaltoaseita. Pommin ohjaus on identtinen HOPE:n kanssa.

## Teknisiä tietoja

* Kantama: 160 km
* Pituus: 5m/3,5m
* Paino: 1400 kg/907 kg
* Halkaisija: noin 40 cm
* Ohjaus: GPS/INS sekä sähkö-optinen videopalaute -pohjainen
* Laukaisualustat
** Eurofighter Typhoon
** Panavia Tornado

## Lähteet
Saana Valkama (jalkapalloilija)

**Saana Valkama** (s. 2003) on suomalainen jalkapalloilija, pelipaikaltaan puolustaja. Hän edustaa kansallisessa Liigassa kaudella 2022 Oulu Nice Socceria. Hän edusti kausina 2019–2021 Ykkösessä Rovaniemen Palloseuraa.

## Lähteet
Iina Rautiainen

**Iina Rautiainen** (s. 4. huhtikuuta 1999) on suomalainen jalkapalloilija, pelipaikaltaan maalivahti. Hän on edustanut Kansallisessa Liigassa kuopiolaisseura Pallokissoja kausina 2017–2018, Kuopion Palloseuraa kausina 2019–2021, kruunupyyläistä IK Myrania kauden 2019 jälkipuoliskolla ja Oulu Nice Socceria kaudella 2022. Hän edustaa Helsingin Palloseuraa kaudella 2023. Hän on ennen kauden 2023 alkua pelannut liigassa 38 ottelua, joista 21 ottelua kaudella 2022.

## Lähteet
Liitopommi

**Liitopommi** () on ilmasta-maahan-tyyppinen, ilma-aluksesta laukaistava, kohteeseen liitävä pommi, eräänlainen täsmäase. Varhaisten liitopommien kehitys on osittain johtanut muun muassa meritorjuntaohjusten kehitykseen.

Liitopommissa on ohjausjärjestelmä jolla se hakeutuu kohteeseen. Erotuksena ohjukseen moottoria niissä ei ole.

## Liitopommien historiaa

Ensimmäiset liitopommit olivat ensimmäisessä maailmansodassa saksalaisten keksimä idea. Varhaisimpana kokeiluna voidaan pitää Wilhelm von Siemensin vuoden 1914 ideaa "Siemens radio glider", joka oli eräänlainen lentävä torpedo.

Toisessa maailmansodassa saksalaiset kehittivät ideaa radio-ohjattuna laivojentorjunta-aseena. Henschel Hs 293 oli varustettu rakettimoottorilla. Myöhemmin Yhdysvallat ja Iso-Britannia aloittivat liitopommien kehittämisen. Yhdysvalloissa syntyi GB-sarjan liitopommeja ilmavoimille.

1960-luvulta asti Yhdysvalloissa on kehitetty laser- ja GPS-pohjaisia liitopommeja, kuten AGM-154 JSOW.

## Liitopommeja

* AGM-62 Walleye
* GBU-39 SDB
* GBU-53/B StormBreaker
* HOPE/HOSBO
* UMPB D-30, venäläinen liitopommi 
* Bazalt PBK-500U Drel, venäläinen liitopommi 
* UPAB-1500B, venäläinen järeä liitopommi
* Roketsan MAM-L ja MAM-T, turkkilaisia liitopommeja 
* Qaem (Ghaem), iranilaisten liitopommien sarja  

## Ilmapommien muunnossarjoja liitopommeiksi
* JDAM, yhdysvaltalainen muunnossarja/täsmäase
* UMPK, venäläinen muunnossarja

## Lähteet
Christian Friis Bach

**Christian Friis Bach** (s. 29. huhtikuuta 1966 Frederiksberg) on tanskalainen Radikaalin Venstren poliitikko. Hän on istunut kansankäräjillä vuosina 2011–2014 ja toiminut Tanskan kehitysapuministerinä vuosina 2011–2013. Vuosina 2014–2017 hän johti YK:n Euroopan talouskomissiota.
## Lähteet

## Aiheesta muualla
* ''Christian Friis Bach'' Tanskan kansankäräjien verkkosivuilla
Anni Heikka

**Anni Heikka** (s. 2001) on suomalainen jalkapalloilija, pelipaikaltaan puolustaja. Hän edusti kaudella 2022 kansallisessa Liigassa Oulu Nice Socceria. Kaudella 2020 hän edusti Ruotsin toisella sarjatasolla Elitettanissa Sunnanå SK:ta. Juniorisarjoissa Heikka on edustanut Haukiputaan Palloa ja Oulu Nice Socceria.

## Lähteet
Aurora Harila

**Aurora Harila** (s. 29. heinäkuuta 2003) on suomalainen jalkapalloilija, pelipaikaltaan keskikenttäpelaaja. Hän pelasi kaksi ensimmäistä otteluaan Naisten Liigassa kaudella 2019 Oulu Nice Soccerin joukkueessa ja edusti samaa seuraa liigassa kaudella 2022, jolloin hän joukkueen kapteenina pelasi 20 liigaottelua ja teki niissä yhden maalin. Hän on edustanut ONS:ää jo juniorisarjoissa ja kausina 2020–2021 Ykkösessä.

Harila on pelannut Suomen alle 17-vuotiaiden maajoukkueessa.

## Lähteet
Hadley Wickham

**Hadley Alexander Wickham** (s. 14. lokakuuta 1979 Hamilton) on uusiseelantilainen tilastotieteilijä ja ohjelmistosuunnittelija. Hän on kehittänyt avoimeen lähdekoodiin perustuvan R-ohjelmointikielen tidyverse-kokonaisuuteen kuuluvia paketteja, kuten dplyr ja ggplot2. Wickham on myös kirjoittanut useita R:n käyttöön opastavia kirjoja.

## Elämä
Wickham on suorittanut maisterin tutkinnon Aucklandin yliopistossa vuonna 2004 ja tohtorin tutkinnon Iowan osavaltionyliopistossa vuonna 2008. Hän työskentelee R:n ohjelmointiympäristöä kehittävän RStudion tutkimusjohtajana sekä dosenttina Aucklandin yliopistossa, Stanfordin yliopistossa ja Ricen yliopistossa. Wickham asuu aviomiehensä kanssa Houstonissa Yhdysvalloissa.

## Julkaisuja
* 
* 

## Lähteet

## Aiheesta muualla
* Hadley Wickhamin kotisivut
Housumehiläiset

**Housumehiläiset** (*Dasypoda*) on vyömehiläisten heimoon kuuluva pistiäissuku. Suvun lajeja on maailmanlaajuisesti 39 lajia. Housumehiläisiä esiintyy lähinnä Euroopassa. Suomessa suvun lajeista esiintyy ainoastaan housumehiläinen (*Dasypoda hirtipes*).

## Lähteet

## Aiheesta muualla
* iNaturalist: Housumehiläiset (''Dasypoda'')
* ITIS: Dasypoda 
* UniProt: Taxonomy - Dasypoda